शेनदुरनी वन्य अभयारण्य
शेनदुरनी वन्य अभयारण्य (Shendurney Wildlife Sanctuary) भारत के केरल राज्य के कोल्लम ज़िले में स्थित एक वन्य अभयारण्य है। यह पश्चिमी घाट में है और अगसत्यमाला संरक्षित जैवमंडल का भाग है। इस वन्य अभयारण्य की स्थापना 25 अगस्त 1984 में हुई थी और यह 172.403 वर्ग किमी (66.565 वर्ग मील) पर विस्तारित है। इसका नाम यहाँ मिलने वाले चेंगुरिंजी नामक वृक्ष का विकृत रूप है। अभयारण्य में एक 18.69 वर्ग किमी की कृत्रिम झील है और यहाँ तेनमला बाँध का जलाश्य भी है।